જીએસટી અનેક કારણોસર વર્ક ઇન પ્રોગ્રેસની સ્થિતિમાં છે. પ્રથમ, એક સામાન્ય સમજૂતી એવી છે કે શાસનમાં ઓછી કર શ્રેણીઓ હોવી જોઈએ, કેટલાક એકસરખા દરની અને અન્ય બે કે ત્રણ દર લાગુ પાડવાની દલીલો કરે છે. મહેસૂલ ઉત્પાદકતામાં સુધારાના આધારે કરના દરના સરળીકરણની સંભાવનાને ધ્યાનમાં લેવાનો નાણા મંત્રીનો સંકેત સ્પષ્ટ કરે છે કે જીએસટી શાસન સ્થાયી થવાને હજુ ઘણી વાર છે. બીજું, રિટર્નનું બંધારણ હજુ સ્થિર નથી. જીએસટી કાઉન્સિલ રિટર્નની ડિઝાઇનમાં ઇન્વોઇસ મેચિંગ માટેની પદ્ધતિ જાળવી રાખવાની આગ્રહી છે. ત્યારે ફરી એકવાર આ બાબત પરના જાહેરનામા સૂચવે છે કે હજુ ઘણા ફેરફારો કસોટીની એરણે છે ત્રીજું, ક્રૂડ પેટ્રોલિયમ, નેચરલ ગેસ, પેટ્રોલ, ડીઝલ, એવિએશન ટર્બાઇન ઇંધણ, વીજળી, શરાબ યુક્ત પીણા અને ચોક્કસ રીઅલ એસ્ટેટ લેવડદેવડ જેવી અમુક પ્રવૃત્તિઓ જીએસટીની મર્યાદાથી બહાર રહી ગઈ છે. અર્થતંત્ર પર અને આવક પર જીએસટીની અસરનો અંદાજ મેળવવાના પ્રયાસ પહેલાં આ લક્ષણોને ઓળખવા જરૂરી છે. જીએસટી લાગુ પાડતી વખતે તેને અર્થતંત્ર પર તેમજ આવક પર હકારાત્મક અસરના સંકેત હોવાની ધારણા હતી, ત્યારે જીએસટીના સુધારા પુરા થયા પછી જ તેની અસર ધીમે ધીમે થશે.